[bookmark: _GoBack]2023ko maiatzaren 5eko 1802/2023 Alkatetza Dekretuaren laburpena: “Basaurin gizarte-eraldaketarako sentsibilizazio- eta heziketa-ekintzak  garatzeko 2023ko udal diru-laguntzak emateko deialdia”.

Diru-laguntzei buruzko azaroaren 17ko 38/2003 Lege Orokorraren 17.3 b) eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako testu hau argitaratzen da:

Lehenengoa.- Onuradunak.

Irabazi asmorik gabeko erakunde pribatuak, adibidez: GGKEak, erlijio elkarteak, fundazioak eta horien pareko erakundeak, baldin eta haien estatutuetan, helburuetan, eginkizunetan edo txostenetan berariaz jasota badago garapenerako lankidetza. 

Bigarrena.- Xedea.

Gizarte-eraldaketarako sentsibilizazio- eta heziketa-ekintzak izango dira Basauriko herritarrei, orokorrean, edo berariazko talde batzuei, bereziki, zuzendutakoak, baldin eta ekintza horiek txirotutako herrialdeen egoeraren ezaugarriei buruzko prestakuntza ematea (egoera horren arrazoiak, eta hango komunitateek egoera gainditzeko egiten dituzten ahaleginak ezagutaraztekoak), edo horien egoerarekiko sentsibilizazioa badute helburu. Basauriko herritarrengan konpromiso-jarrera solidarioagoak sustatu nahi dira, iparraldearen eta hegoaldearen arteko harremanak bidezkoagoak eta berdintasunezkoagoak izan daitezen.

	Hirugarrena.- Oinarri arautzaileak.

2023ko apirilaren 5eko 1426/2023  Alkatetza Dekretuak onetsi ditu Kooperazio Arloaren udal diru-laguntzak emateko oinarri arautzaileak, eta 2023ko apirilaren 26ko Bizkaiko Aldizkari Ofizialean — 80  zenbakiduna— argitaratu dira. 


	Laugarrena.- Zenbatekoa.

Deialdi honen zenbateko osoa 40.000,00 € da.

	Bosgarrena.- Eskabideak aurkezteko epea.

Hilabete, deialdi hau Bizkaiko Aldizkari Ofizialean argitaratu osteko biharamunetik hasita.

	Seigarrena.- Diru-laguntzak zuritzeko epea.

Gehienez 3 hilabeteko epea egongo da emandako diru-laguntzak zuritzeko, diruz lagundutako proiektua amaitzen den datatik zenbatzen hasita.



Alkatea, Asier Iragorri Basaguren.

